
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 24.03.2015              

Plx 204/2015


AVIZ

asupra propunerii legislative privind solicitarea,  constituirea şi  administrarea  garanţiilor aferente măsurilor derulate în cadrul Politicii Agricole Comune precum şi pentru modificarea, respectiv abrogarea unor acte normative
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind solicitarea,  constituirea şi  administrarea  garanţiilor aferente măsurilor derulate în cadrul Politicii Agricole Comune precum şi pentru modificarea, respectiv abrogarea unor acte normative, trimisă cu adresa nr. PL-x 204 din 9 martie 2015, înregistrată cu nr.4c-11/349 din 10 martie 2015. 
Senatul, în calitate de primă Cameră sesizată, a respins propunerea legislativă în şedinţa din  4 martie 2015. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi  completările ulterioare, Camera Deputaţilor este Cameră decizională.

Potrivit prevederilor art.61 din Regulamentul Camerei Deputaţilor, republicat, cu modificările şi  completările ulterioare, Comisia juridică, de disciplină şi imunităţi a dezbătut iniţiativa legislativă  în şedinţa din 24 martie 2015.

Membrii Comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ nr.1126 din 7 octombrie 2014.
În urma dezbaterilor, cu unanimitate de  voturi, s-a hotărât avizarea favorabilă a proiectului d lege.  

În raport de obiectul şi conţinutul reglementării, propunerea legislativă face parte din categoria legilor ordinare.
                   REŞEDINTE,                                                   SECRETAR,

              Bogdan Liviu CIUCĂ                             Sorin Constantin STRAGEA

